《乙卯十月十七日蒙恩赐环口号》
清代·谢济世

已分埋沙碛，宁知刷羽翰。丘山臣罪重，天地主恩宽。

蹀躞新骢马，巍峨旧铁冠。喜深悲转剧，望阙涕汍澜。

作者简介：（1689—1756）广西全州人，字石霖，号梅庄。康熙五十一年进士。授检讨。雍正四年，任御史，劾田文镜贪虐，忤世宗，遭遣戍。七年，又以注释《大学》不宗程朱，论死，宽免。乾隆时得召还，授湖南粮道，复坐事解任。旋改授驿盐道。有《梅庄遗集》等。